Антикор Астана банкінің бұрынғы акционері Олжас Тоқтаровты жауап алуға шақырды
DATE: 21:07, 25 Қыркүйек 2024 | GMT +5
TITLE: Антикор Астана банкінің бұрынғы акционері Олжас Тоқтаровты жауап алуға шақырды
URL: https://kaz.inform.kz/news/antikor-astana-banknn-buringi-aktsioner-olzhas-toktarovti-zhauap-aluga-shakirdi-16558d/
META: DATE: 21:07, 25 Қыркүйек 2024 | GMT +5
TOTAL WORDS: 159
AUTHOR(S):
TEXT: «Қазіргі уақытта тергеу нәтижесінде ауыр қылмыс жасауда жиналған дәлелдемелер күдікті О. Тоқтаровтың әрекеттерін ҚР ҚК 28-б. және 189-б. бойынша саралауға мүмкіндік берді. ҚР ҚПК-нің 208-бабының 1-бөлігіне сәйкес күдікті жауап алуға шақырылады», — деп мәлімдеді Антикордан. Алайда, күдікті О. Тоқтаровтың Қазақстан Республикасынан тыс жерде болуына және келуден жалтаруына байланысты Сыбайлас жемқорлыққа қарсы қызмет ҚР ҚПК-нің 205-бабының 3-бөлігін басшылыққа ала отырып, күдіктіні шақыру туралы хабарламаны бұқаралық ақпарат құралдарында жариялайды. «Күдікті О. Тоқтаровқа жауап алу және іс-әрекеттердің саралануы туралы қаулыны жариялау үшін 2024 жылғы 26 қыркүйекте сағат 11:00–де Қазақстан Республикасы, Астана қаласы, Қабанбай батыр даңғылы, 19, „Б“ блогы мекенжайында орналасқан Қазақстан Республикасы Сыбайлас жемқорлыққа қарсы іс-қимыл агенттігінің әкімшілік ғимаратына жеделтергеу тобының басшысы Ж. Өтепқалиевке келу қажет. Күдікті тергеу әрекеттеріне қатысу үшін қорғаушыны дербес шақыруға не қылмыстық процесті жүргізуші органның қорғаушысының қатысуын қамтамасыз ету туралы өтінішхат беруге құқылы», — делінген ақпаратта. Егер қорғаушыны күдікті немесе оның заңды өкілдері, сондай-ақ олардың тапсырмалары бойынша басқа адамдар шақырмаса, қорғаушының қатысуын қылмыстық процесті жүргізетін орган қамтамасыз етеді
